projecte-aina/catalan_government_crawling huggingface dataset:
De conformitat amb el disposa la Llei 39/2015, d'1 d'octubre, del procediment administratiu comú de les administracions públiques, en concret en els articles 14.2 i 14.3 sobre el dret i obligació de relacionar-se electrònicament amb les administracions públiques, us informem que esteu obligats a relacionar-vos a través de mitjans electrònics amb les administracions públiques per efectuar qualsevol tràmit d'un procediment administratiu.
Per tal de donar compliment aquesta obligació normativa us informem que a partir del 1 de febrer de 2018 es suprimirà el canal de tramitació presencial d'aquest tràmit i es mantindrà exclusivament el canal de tramitació telemàtic.
La comunicació de la modificació en la dotació del personal assignat al transport sanitari s'ha de fer tan aviat com es produeixi.
L'empresa ha de disposar del personal adequat i amb la qualificació necessària que, d'acord amb el que especifiquen el Reial decret 836/2012, de 25 de maig i del Decret 182/1990, de 3 de juliol, sigui necessari per al servei del tipus de vehicle de transport sanitari de què es tracti.
Els vehicles destinats a la prestació dels serveis de transport sanitari han de tenir durant la realització d'aquests serveis la dotació de personal següent:
L'empresa titular dels vehicles de transport sanitari ha d'acreditar davant l'òrgan competent en matèria de sanitat que el personal que hi està vinculat que forma part de la dotació dels vehicles compleix els requisits de formació que exigeixen el Reial decret 836/2012, de 25 de maig, i, si s'escau, les normes de la comunitat autònoma on estigui domiciliada l'empresa.
Qualsevol variació en la relació de la dotació de personal que l'empresa titular de la certificació tecnicosanitària va aportar en el moment de sol·licitar-la de manera inicial o en les renovacions posteriors ha de comunicar-la al Departament de Salut, mitjançant el model normalitzat, tan aviat com es produeixi aquest canvi.
L'incompliment del que s'assenyala anteriorment se sanciona d'acord amb el que disposen la Llei general de sanitat i les normes dictades per a la seva execució i desplegament.
La presentació de la comunicació de la modificació de la dotació del personal assignat al transport sanitari mitjançant el model normalitzat, correctament emplenat i signat per la persona titular o representant, és suficient per considerar realitzat el tràmit.
Dins de les mesures de prevenció del risc sanitari que suposa la contaminació pel bacteri denominat legionel·la, la legislació obliga les instal·lacions que tenen un d'alt risc de contaminació per dispersió de legionel·la a sotmetre's a revisions periòdiques fetes per entitats autoritzades a aquest efecte.
Les entitats o serveis que vulguin realitzar aquesta activitat de revisió periòdica per al control i la prevenció de la legionel·losi dins de l'àmbit de Catalunya han de sol·licitar l'autorització de l'Agència de Salut Pública de Catalunya.
És imprescindible tenir el certificat d'acreditació per inspecció de les instal·lacions d'alt risc de dispersió de legionel·la emès per l'Entitat Nacional d'Acreditació (ENAC).
A qualsevol entitat o servei, públic o privat, amb seu social a qualsevol dels estats de la Unió Europea que vulgui realitzar l'activitat de revisió periòdica per al control i la prevenció de la legionel·losi dins de l'àmbit territorial de Catalunya.
Per tal de poder garantir la qualitat dels productes sanitaris ortoprotètics fets a mida i protegir la salut de la ciutadania, les empreses fabricants d'aquests productes ubicades a Catalunya necessiten l'autorització administrativa del Departament de Salut, que han de sol·licitar obligatòriament i prèvia al començament de l'activitat.
Els fabricants d'ortopròtesis fetes a mida són responsables de les característiques especifiques, del disseny, la fabricació, l'adaptació i l'etiquetatge d'aquests productes, que han de fer a mida per a cada pacient d'acord amb la prescripció d'un facultatiu o facultativa especialista.
Quan envieu el formulari, cal que us identifiqueu amb certificat digital o idCAT Mòbil, si sou la persona titular de l'empresa, o un certificat digital de representació, si en sou la representant.
A les persones físiques o jurídiques titulars d'empreses fabricants de productes sanitaris ortoprotètics a mida.
Aquestes persones tenen l'obligació de relacionar-se a través de mitjans electrònics amb les administracions públiques per fer qualsevol tràmit d'un procediment administratiu, segons l'article 14.2 de la Llei 39/2015, d'1 d'octubre (BOE núm. 236, de 2.10.2015) i l' Ordre PDA/20/2019, de 14 de febrer (DOGC núm. 7814, de 20.2.2019).
D'acord amb l'article 38 del Reial decret 1591/2009 i l'article 25 del Reial decret 1662/2000, per poder fer publicitat adreçada al públic de productes sanitaris o de productes sanitaris de diagnòstic de l'embaràs i de la fertilitat es requereix una autorització prèvia de les autoritats sanitàries competents.
Quan l'empresa responsable tingui la seu social ubicada a Catalunya, independentment de si la difusió del missatge és a Catalunya o a tot l'Estat espanyol, l'autorització l'atorga la Direcció General d'Ordenació Professional i Regulació Sanitària del Departament de Salut.
També han de sol·licitar aquesta autorització les empreses de fora de Catalunya quan pretenguin fer publicitat únicament en l'àmbit territorial de Catalunya.
Aquesta autorització s'ha de sol·licitar sigui quin sigui el mitjà utilitzat en la publicitat dirigida al públic, la qual cosa inclou els mitjans generals de comunicació (premsa, ràdio, televisió), així com també Internet i qualsevol altre material promocional dirigit al públic (pòsters, tanques publicitàries, cartells, plafons, expositors, tríptics...).
Us recordem que per tal de fer tràmits pel canal telemàtic cal que disposeu d'un certificat digital vàlid, en aquest sentit us recomanem que consulteu els diferents certificats admesos així com la resta de condicions per tramitar en línia.
A empreses responsables de la comercialització o de distribució de productes sanitaris i productes sanitaris per a diagnòstic in vitro.
Per garantir la qualitat de les pròtesis dentals i altres productes sanitaris dentals a mida i protegir la salut de les persones, els laboratoris de pròtesis dentals ubicats a Catalunya necessiten disposar de l'autorització del Departament de Salut, la qual és atorgada per resolució del director o directora general d'Ordenació Professional i Regulació Sanitària del Departament, un cop s'ha verificat que la persona titular de l'establiment compleix els requisits tècnics i sanitaris que estableix la normativa que regula aquesta activitat.
A les persones físiques o jurídiques que es dediquen o es vulguin dedicar a la fabricació o comercialització en el propi nom de pròtesis dentals i d'altres productes sanitaris dentals a mida a Catalunya.
Aquestes persones estan obligades a relacionar-se a través de mitjans electrònics amb les Administracions Públiques per a la realització de qualsevol tràmit d'un procediment administratiu segons l'article 14.2 de la Llei 39/2015, d'1 d'octubre (BOE núm. 236, de 2 d'octubre de 2015) i l' ORDRE PDA/20/2019, de 14 de febrer (DOGC núm. 7814, de 20 de febrer).
Subvencions d'un a tres anys de durada per al finançament de projectes de recerca en salut i que, de forma genèrica, es desenvoluparan en forma de modalitats temàtiques específiques.
En la convocatòria de l'any 2016 s'identifiquen com a modalitat temàtica els projectes de recerca orientats a l'atenció primària i en la convocatòria de l'any 2017 en l'àmbit de la salut mental.
El termini per a la presentació de la documentació de justificació de la subvenció per a les accions realitzades durant l'exercici 2019 és des de l'1 de gener fins el 10 de febrer de 2020, ambdós inclosos.
En el cas de la convocatòria 2016 (2017-2019) la memòria justificativa és la memòria final del projecte.
En el cas de la convocatòria 2017 (2018-2020) la memòria justificativa és una memòria de seguiment del projecte.
Per rebre assessorament sobre els aspectes relacionats amb la sol·licitud i gestió de la subvenció, poseu-vos en contacte amb la unitat de tramitació mitjançant l'adreça de correu electrònic [EMAIL] o telefonant al 93 556 61 03, 93 556 61 72, 93 556 63 74 o 93 227 29 44, de 9 a 17 h.
A les institucions que gestionin activitats de recerca en centres de l'àmbit assistencial del SISCAT o de l'àmbit de la salut pública, incloent-hi els instituts de recerca sanitària acreditats (IRS).
En aquest cas, els IRS poden presentar sol·licituds per als grups de recerca pertanyents a qualsevol de les institucions signatàries del seu conveni de constitució.
El centre de realització de l'activitat ha de ser l'esmentat IRS.
Subvencions per a la contractació de joves investigadors doctors en el camp de les ciències i les tecnologies de la salut, per tal de perfeccionar-ne la formació.
Els contractes de joves investigadors doctors tenen com a finalitat:
Promoure la incorporació de joves doctors al conjunt de grups de recerca en salut de Catalunya.
Promoure la carrera professional dels investigadors en ciències i tecnologies de la salut en les institucions de recerca en salut assistencial i en salut pública de Catalunya.
Enfortir la capacitat dels grups de recerca als quals s'incorporin els contractats.
Avís Important: podeu consultar les Instruccions en relació amb la possibilitat de suspendre els contractes de treball derivats de les accions objecte d'ajut de les diferents convocatòries del PERIS (2016-2020)
Els instituts de recerca sanitària (IRS) acreditats que desenvolupin activitat de recerca a Catalunya, d'acord amb el que estableix el Reial decret 279/2016, de 24 de juny, sobre acreditació d'instituts de recerca biomèdica o sanitària, o
els centres CERCA associats al sistema sanitari integral d'utilització pública de Catalunya (SISCAT) o a l'àmbit de la salut pública, o
les fundacions que gestionin activitats de recerca de centres de l'àmbit assistencial del sistema sanitari integral d'utilització pública de Catalunya (SISCAT) o de l'àmbit de la salut pública.
Consolidar les accions de les unitats de promoció de projectes d'R+D+I internacionals amb l'objectiu de promoure i facilitar la participació de grups de recerca en projectes internacionals, en especial en el Programa marc de recerca i innovació Horitzó 2020 (en endavant, H2020).
Aquestes unitats han de pertànyer als IRS acreditats que desenvolupin activitats de recerca a Catalunya, als centres CERCA associats al SISCAT o a l'àmbit de la salut pública i a les fundacions que gestionin les activitats de recerca en l'àmbit de l'atenció primària.
Les accions proposades han d'estar enquadrades dins del pla estratègic internacional que cada institució implementi per fomentar i millorar la seva projecció internacional, així com la participació en l'H2020.
Les accions d'aquesta convocatòria es poden sol·licitar en la modalitat individual o en la modalitat col·laborativa.
En aquest darrer cas, els beneficiaris participants actuen representats per un d'ells, que ha de ser la persona interlocutora davant el Departament de Salut.
La finalitat d'aquesta actuació és:
Enfortir les estructures de gestió de projectes d'R+D+i internacionals, per tal facilitar la participació de grups de recerca en programes d'excel·lència d'àmbit internacional, especialment en l'H2020.
Millorar la taxa d'èxit i de retorn aconseguit per les entitats beneficiàries en l'H2020 respecte al 7è Programa Marc (en endavant 7PM).
Facilitar l'acompliment dels objectius de participació establerts en els plans estratègics d'internacionalització de les entitats beneficiàries.
Els instituts de recerca sanitària (IRS) acreditats que desenvolupin activitat de recerca a Catalunya, d'acord amb el que estableix el Reial decret 279/2016, de 24 de juny, sobre acreditació d'instituts de recerca biomèdica o sanitària, o
els centres CERCA associats al sistema sanitari integral d'utilització pública de Catalunya (SISCAT) o a l'àmbit de la salut pública, i
La constitució i el funcionament d'un biobanc amb fins de recerca biomèdica requereixen l'obtenció prèvia de l'autorització del departament competent en matèria de salut.
S'entén per biobanc amb fins de recerca biomèdica l'establiment públic o privat, sense ànim de lucre, que acull una o diverses col·leccions de mostres biològiques d'origen humà amb fins de recerca biomèdica, organitzades com una unitat tècnica amb criteris de qualitat, ordre i destinació, amb independència que contingui mostres amb altres finalitats.
S'entén per col·lecció de mostres biològiques d'origen humà amb fins de recerca biomèdica el conjunt ordenat i amb vocació de permanència de mostres biològiques d'origen humà conservades fora de l'àmbit organitzatiu d'un biobanc i destinades a la recerca biomèdica.
Als biobancs amb fins de recerca biomèdica.
Als biobancs, col·leccions de mostres biològiques d'origen humà i mostres biològiques d'origen humà obtingudes amb fins assistencials o diagnòstics, en la mesura que totes les mostres o algunes de les mostres també s'utilitzin amb fins de recerca biomèdica.
Qualsevol laboratori que realitzi de forma exclusiva o polivalent activitats d'anàlisi i control amb significat sanitari d'aliments, de begudes, d'aigües de consum, de productes que hi estiguin relacionats, així com d'altres elements mediambientals i que estiguin ubicats a l'àmbit territorial de Catalunya, ha de presentar una declaració responsable de compliment dels requisits, tal com s'estableix al Decret 43/2012, de 24 d'abril, dels laboratoris de salut ambiental i alimentària i dels laboratoris de control oficial, de forma prèvia a l'inici de la seva activitat a l'Oficina de Gestió Empresarial (OGE).
Aquesta declaració responsable comporta la inscripció d'ofici en el Registre de laboratoris de salut ambiental i alimentària, sens perjudici de les activitats de comprovació, control i inspecció que es puguin dur a terme amb posterioritat.
També poden inscriure's en el Registre, amb caràcter voluntari, els laboratoris de salut ambiental i alimentària establerts a altres comunitats autònomes o països membres de la Unió Europea que declarin, mitjançant declaració responsable en model normalitzat, que estan legalment establerts al seu lloc d'origen.
A les persones físiques o jurídiques titulars de laboratoris de salut ambiental i alimentària i/o laboratoris d'autocontrol.
Aquestes persones tenen l'obligació de relacionar-se a través de mitjans electrònics amb les administracions públiques per fer qualsevol tràmit d'un procediment administratiu, segons l'article 14.2 de la Llei 39/2015, d'1 d'octubre (BOE núm. 236, de 2 d'octubre de 2015) i l' Ordre PDA/20/2019, de 14 de febrer (DOGC núm. 7814, de 20 de febrer).
La població té dret a comunicar les incidències relacionades amb l'activitat duta a terme pels establiments, instal·lacions o serveis, o relacionades amb productes, sempre que pateixin irregularitats que alterin qualsevol aspecte a l'àmbit de la salut alimentària.
Per emplenar correctament el formulari cal que el deseu, en format PDF, al vostre ordinador amb el nom que vulgueu i l'obriu amb una versió actualitzada del programa Adobe Reader (versió 9.1 o superior).
En cas de dubte consulteu les recomanacions de Privacitat i seguretat disponibles o bé truqueu als telèfons de suport que trobareu a l'apartat de tramitació denominat "Per telèfon".
A tots els ciutadans de Catalunya.
Les empreses amb domicili social a Catalunya responsables de la comercialització d'aliments per a grups específics de població han de comunicar la posada al mercat estatal d'aquests productes a l'Agència de Salut Pública de Catalunya, abans de la primera comercialització o simultàniament, llevat que existeixi una normativa específica que no exigeixi aquest requisit.
Els aliments que es consideren destinats a grups específics de població són:
És obligatòria la comunicació de posada en el mercat dels aliments següents:
La resta de productes destinats a grups específics de població poden posar-se en el mercat sense comunicació prèvia o simultània.
A empreses amb domicili social a Catalunya responsables de la posada al mercat d'aliments per a grups específics de població.
El certificat de lliure venda és el document mitjançant el qual l'Administració sanitària certifica determinades dades a les empreses i establiments alimentaris inscrits al Registre sanitari d'indústries i productes alimentaris de Catalunya (RSIPAC).
Les empreses poden sol·licitar diferents tipus de certificat de lliure venda:
Certificat de lliure venda d'empresa: dades censals i activitats inscrites al RSIPAC.
Certificat de lliure venda de producte: es fa constar que el responsable de la posada al mercat del producte resta sotmès als controls sanitaris preceptius i que els productes alimentaris que comercialitza són de lliure circulació i venda per al consum humà al territori espanyol i a la Unió Europea.
Certificat de sistema d'autocontrol basat en l'anàlisi de perills i punts de control crítics (APPCC) o guia de pràctiques correctes d'higiene (GPCH).
Certificat d'absència de contaminació radiològica ambiental i de no afectació als aliments.
A les empreses alimentàries inscrites al Registre sanitari d'indústries i productes alimentaris de Catalunya (RSIPAC) i als responsables de la posada al mercat dels productes per als quals se sol·licita el certificat.
Aquestes empreses i persones físiques que realitzin activitat econòmica, professional, empresaris individuals o autònoms estan obligades a relacionar-se a través de mitjans electrònics amb les Administracions Públiques per a la realització de qualsevol tràmit d'un procediment administratiu segons l'article 14.2 de la Llei 39/2015, d'1 d'octubre (BOE núm. 236, de 2 d'octubre de 2015) i l' ORDRE PDA/20/2019, de 14 de febrer (DOGC núm. 7814, de 20 de febrer).
Els operadors de les empreses alimentàries del sector de la carn han de garantir que l'especejament i el desossament de les canals i l'emmagatzematge i el transport de la carn d'ungulats domèstics es duguin a terme conforme als requisits establerts en el Reglament (CE) 853/2004.
Als escorxadors, és obligatori aplicar la refrigeració immediata després de la inspecció post mortem.
Excepcionalment, pot autoritzar-se que la carn d'ungulats domèstics (animals de les espècies bovina, porcina, ovina, caprina i equina) sigui transportada abans d'assolir la temperatura establerta si es justifica tecnològicament que va destinada a l'elaboració de productes específics.
Es poden acollir a l'excepció els productes carnis que l'establiment acrediti com a productes específics i per als quals justifiqui tecnològicament per a la seva elaboració la necessitat d'aquest tipus de transport.
També es pot autoritzar el transport abans d'assolir la temperatura de refrigeració de canals, mitges canals i quarts o mitges canals tallades en tres peces de venda a l'engròs d'oví, de caprí, de boví i de porcí si es compleixen els requisits establerts a l'apartat b ) del punt 3 del capítol VII de la secció I de l'annex III del Reglament (CE) núm. 853/2004.
A establiments alimentaris amb activitat d'escorxador o sala de desfer annexa a l'escorxador que hagin de transportar la carn a una indústria càrnia o a un establiment minorista de carns fresques i els seus derivats, que justifiquin tecnològicament la necessitat del transport a temperatures superiors a les de refrigeració per a l'elaboració de productes específics.
A escorxadors que subministrin canals, mitges canals i quarts o mitges canals tallades en tres peces de venda a l'engròs d'oví, de caprí, de boví i de porcí a un establiment amb activitat de sala d'especejament o a una indústria càrnia o a un establiment minorista de la carn.
Els responsables dels escorxadors i dels establiments que produeixen carn picada, preparats de carn o carn separada mecànicament han de prendre mostres per fer l'anàlisi microbiològica de determinats paràmetres establerts per normativa comunitària una vegada a la setmana, com a mínim.
Els operadors econòmics poden reduir a la meitat (cada 2 setmanes) aquesta freqüència de mostratge si es poden acreditar resultats satisfactoris de:
També se'n pot reduir la freqüència si existeix un programa estatal o regional de control de la salmonel·la que inclogui proves que substitueixin el mostratge, com és el cas dels programes per a la vigilància i el control de salmonel·la en pollastres d'engreix, gallines reproductores i gallines ponedores de l'espècie Gallus gallus i en galls dindi d'engreix i reproductors.
La freqüència de mostratge per fer les anàlisis de salmonel·la a la carn picada, preparats de carn, canals i carn fresca d'aviram es pot reduir a un mostratge al mes sempre que en les partides comprades per l'escorxador no s'hi hagi detectat salmonel·la.
No obstant això, el Reglament CE 2073/2005 permet, quan estigui justificat en funció d'una anàlisi del risc, que les autoritats sanitàries autoritzin l'exempció del compliment d'aquestes freqüències als escorxadors petits i als establiments carnis de petita producció.
A titulars d'establiments alimentaris inscrits en el Registre sanitari d'indústries i productes alimentaris de Catalunya (RSIPAC) amb activitat d'escorxador o que produeixen carn picada, preparats de carn i/o carn fresca d'aus de corral, el sacrifici o producció anual dels quals no superi el límit establert per ser considerats establiments petits a Catalunya.
Els criteris relatius a la reducció de les freqüències de mostratge els estableix el Reglament (CE) 2073/2005, de criteris microbiològics, per a escorxadors petits o establiments carnis de petita producció.
Les empreses que realitzen tractaments a tercers per a la prevenció i el control de la legionel·losi en instal·lacions de risc (torres de refrigeració, condensadors evaporatius, sistemes d'aigua calenta sanitària amb acumulador i circuit de retorn, instal·lacions termals, fonts ornamentals, sistemes urbans de regs per aspersió, etc.) han d'estar inscrites al Registre oficial d'establiments i serveis plaguicides (ROESP), específicament a la subclau Tractaments a tercers per a la prevenció i el control de la legionel·losi.
A empreses de serveis de tractaments a tercers per a la prevenció i control de la legionel·losi amb domicili social a Catalunya.
Podeu adjuntar tota la documentació que creieu convenient per tal d'acreditar els fets declarats en la vostra denúncia (factures, tiquets, garanties, fotos, informes, etc.).
Aquest fet no us comporta beneficis ni rescabalaments dels danys.
Si aquesta és la vostra intenció, cal que us adreceu als jutjats ordinaris.
Per emplenar correctament el formulari cal que el deseu, en format PDF, al vostre ordinador amb el nom que vulgueu i l'obriu amb una versió actualitzada del programa Adobe Reader (versió 9.1 o superior).
En cas de dubte consulteu les recomanacions de Privacitat i seguretat disponibles o bé truqueu als telèfons de suport que trobareu a l'apartat de tramitació denominat "Per telèfon".
Les denúncies es poden presentar a qualsevol de les adreces següents:
D'acord amb el que disposen l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, i l'article 16.4 de la Llei 39/2015, d'1 d'octubre, de procediment administratiu comú de les administracions públiques, també es poden presentar a qualsevol registre de l'Administració de la Generalitat o dels organismes i les entitats públiques vinculats o que en depenen.
Podeu informar-vos de les oficines de registre pròpies i de les concertades de la Generalitat de Catalunya trucant al 012 o bé consultant el cercador d'oficines de registre.
Per a consultes tècniques us podeu adreçar als telèfons de la Secretaria de Salut Pública que figuren a continuació, i per a les empreses o establiments ubicats al municipi de Barcelona, al telèfon de l'Agència de Salut Pública de Barcelona que s'indica.
L'Agència de Salut Pública de Catalunya, quan rep la denúncia, i un cop valorades les seves característiques i els fets que l'han motivat, inicia les actuacions que creu oportunes.
Així mateix, l'administració que gestioni aquest full notifica a la persona denunciant el tràmit que se li donarà.
Un cop realitzades les actuacions, l'organisme competent les notifica a la persona denunciant.